CELEX: 32021D1138
Language: el
Date: 2021-07-07 00:00:00
Title: Εκτελεστική απόφαση (ΕΕ) 2021/1138 της Επιτροπής της 7ης Ιουλίου 2021 σχετικά με την έγκριση των εθνικών σχεδίων της Βουλγαρίας και της Ρουμανίας για την εφαρμογή των συστημάτων επικύρωσης, και των τροποποιήσεών τους, σύμφωνα με τον κανονισμό (ΕΚ) αριθ. 1224/2009 του Συμβουλίου [κοινοποιηθείσα υπό τον αριθμό C(2021) 5158] (Τα κείμενα στη βουλγαρική και τη ρουμανική γλώσσα είναι τα μόνα αυθεντικά)

12.7.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 246/6
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2021/1138 ΤΗΣ ΕΠΙΤΡΟΠΗΣ
         της 7ης Ιουλίου 2021
         σχετικά με την έγκριση των εθνικών σχεδίων της Βουλγαρίας και της Ρουμανίας για την εφαρμογή των συστημάτων επικύρωσης, και των τροποποιήσεών τους, σύμφωνα με τον κανονισμό (ΕΚ) αριθ. 1224/2009 του Συμβουλίου
         
            
               [κοινοποιηθείσα υπό τον αριθμό C(2021) 5158]
            
         
         (Τα κείμενα στη βουλγαρική και τη ρουμανική γλώσσα είναι τα μόνα αυθεντικά)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1224/2009 του Συμβουλίου, της 20ής Νοεμβρίου 2009, περί θεσπίσεως ενωσιακού συστήματος ελέγχου της τήρησης των κανόνων της κοινής αλιευτικής πολιτικής, τροποποιήσεως των κανονισμών (ΕΚ) αριθ. 847/96, (ΕΚ) αριθ. 2371/2002, (ΕΚ) αριθ. 811/2004, (ΕΚ) αριθ. 768/2005, (ΕΚ) αριθ. 2115/2005, (ΕΚ) αριθ. 2166/2005, (ΕΚ) αριθ. 388/2006, (ΕΚ) αριθ. 509/2007, (ΕΚ) αριθ. 676/2007, (ΕΚ) αριθ. 1098/2007, (ΕΚ) αριθ. 1300/2008, (ΕΚ) αριθ. 1342/2008 και καταργήσεως των κανονισμών (ΕΟΚ) αριθ. 2847/93, (ΕΚ) αριθ. 1627/94 και (ΕΚ) αριθ. 1966/2006 (1), και ιδίως το άρθρο 109 παράγραφος 8,
         Έχοντας υπόψη την υποβολή εθνικών σχεδίων για την εφαρμογή των συστημάτων επικύρωσης από τη Βουλγαρία και τη Ρουμανία,
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 109 παράγραφος 8 του κανονισμού (ΕΚ) αριθ. 1224/2009, τα κράτη μέλη οφείλουν να θεσπίζουν εθνικά σχέδια για την εφαρμογή του συστήματος επικύρωσης για τα δεδομένα που καταγράφονται σύμφωνα με τον εν λόγω κανονισμό, το οποίο επιτρέπει στα κράτη μέλη να ορίζουν προτεραιότητες για την επικύρωση και τους διασταυρούμενους ελέγχους και κατ’ επέκταση να παρακολουθούν τις ανακολουθίες βάσει της διαχείρισης κινδύνων. Οι τροποποιήσεις των σχεδίων αυτών υποβάλλονται στην Επιτροπή προς έγκριση.
                  
               
                     (2)
                  
                  
                     Στις 28 Οκτωβρίου 2020 η Βουλγαρία υπέβαλε στην Επιτροπή προς έγκριση τροποποιήσεις του υφιστάμενου εθνικού σχεδίου της, το οποίο είχε εγκριθεί με την εκτελεστική απόφαση 2013/82/ΕΕ της Επιτροπής (2). Οι εν λόγω τροποποιήσεις συμμορφώνονται με τους όρους που προβλέπονται στο άρθρο 109 του κανονισμού (ΕΚ) αριθ. 1224/2009 και στα άρθρα 143 έως 145 του εκτελεστικού κανονισμού (ΕΕ) αριθ. 404/2011 της Επιτροπής (3). Συνεπώς, θα πρέπει να εγκριθούν.
                  
               
                     (3)
                  
                  
                     Στις 9 Δεκεμβρίου 2020 η Ρουμανία υπέβαλε στην Επιτροπή προς έγκριση το εθνικό της σχέδιο. Το εν λόγω σχέδιο είναι σύμφωνο με τους όρους που προβλέπονται στο άρθρο 109 του κανονισμού (ΕΚ) αριθ. 1224/2009 και με τα άρθρα 143 έως 145 του εκτελεστικού κανονισμού (ΕΕ) αριθ. 404/2011 της Επιτροπής. Συνεπώς, θα πρέπει να εγκριθεί.
                  
               
                     (4)
                  
                  
                     Η παρούσα απόφαση συνιστά απόφαση έγκρισης κατά την έννοια του άρθρου 109 παράγραφος 8 του κανονισμού (ΕΚ) αριθ. 1224/2009.
                  
               
                     (5)
                  
                  
                     Η Επιτροπή θα παρακολουθεί την εφαρμογή των εθνικών σχεδίων όσον αφορά την αποτελεσματική τους λειτουργία και την ικανότητά τους να εξασφαλίζουν ότι τα δεδομένα που υποβάλλονται στην Επιτροπή, σύμφωνα με το άρθρο 33 του κανονισμού (ΕΚ) αριθ. 1224/2009, είναι πλήρη και ακριβή και ότι υποβάλλονται εντός των νόμιμων προθεσμιών. Σε περίπτωση που, με βάση τα πορίσματα των επαληθεύσεων, των επιθεωρήσεων και των ελέγχων που διεξάγονται από την Επιτροπή εντός του πλαισίου του τίτλου X του κανονισμού (ΕΚ) αριθ. 1224/2009, κριθεί απαραίτητο να γίνουν τροποποιήσεις στα εθνικά σχέδια επικύρωσης, τα κράτη μέλη θα πρέπει να τροποποιήσουν τα σχέδιά τους αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Εγκρίνονται οι τροποποιήσεις του εθνικού σχεδίου για την εφαρμογή του συστήματος επικύρωσης που υπέβαλε η Βουλγαρία στις 28 Οκτωβρίου 2020, σύμφωνα με το άρθρο 109 παράγραφος 8 του κανονισμού (ΕΚ) αριθ. 1224/2009.
         
         
            Άρθρο 2
            Εγκρίνεται το εθνικό σχέδιο για την εφαρμογή του συστήματος επικύρωσης που υπέβαλε η Ρουμανία στις 9 Δεκεμβρίου 2020, σύμφωνα με το άρθρο 109 παράγραφος 8 του κανονισμού (ΕΚ) αριθ. 1224/2009.
         
         
            Άρθρο 3
            Σε περίπτωση που, με βάση τα πορίσματα των επαληθεύσεων, των επιθεωρήσεων και των ελέγχων που διεξάγονται εντός του πλαισίου του τίτλου X του κανονισμού (ΕΚ) αριθ. 1224/2009, η Επιτροπή εκτιμήσει ότι τα σχέδια επικύρωσης που εγκρίθηκαν σύμφωνα με τα άρθρα 1 και 2 δεν εξασφαλίζουν αποτελεσματική εφαρμογή από τα κράτη μέλη των υποχρεώσεων που προβλέπονται στο άρθρο 109 του κανονισμού (ΕΚ) αριθ. 1224/2009, η Επιτροπή, ύστερα από διαβούλευση με τα οικεία κράτη μέλη, μπορεί να ζητήσει την τροποποίηση των εν λόγω σχεδίων. Τα κράτη μέλη τροποποιούν τα εθνικά τους σχέδια επικύρωσης σύμφωνα με το αίτημα αυτό.
         
         
            Άρθρο 4
            Η παρούσα απόφαση απευθύνεται στη Δημοκρατία της Βουλγαρίας και στη Δημοκρατία της Ρουμανίας.
         
         
            Βρυξέλλες, 7 Ιουλίου 2021.
            
               
                  Για την Επιτροπή
               
               Virginijus SINKEVIČIUS
               
                  Μέλος της Επιτροπής
               
            
         
         
            (1)  ΕΕ L 343 της 22.12.2009, σ. 1.
         
            (2)  Εκτελεστική απόφαση 2013/82/ΕΕ της Επιτροπής, της 13ης Φεβρουαρίου 2013, σχετικά με την έγκριση από την Επιτροπή εθνικών σχεδίων για την εφαρμογή των συστημάτων επικύρωσης σύμφωνα με το άρθρο 109 παράγραφος 8 του κανονισμού (ΕΚ) αριθ. 1224/2009 του Συμβουλίου (ΕΕ L 44 της 15.2.2013, σ. 18).
         
            (3)  Εκτελεστικός κανονισμός (ΕΕ) αριθ. 404/2011 της Επιτροπής, της 8ης Απριλίου 2011, για τη θέσπιση λεπτομερών κανόνων σχετικά με την εφαρμογή του κανονισμού (ΕΚ) αριθ. 1224/2009 περί της θέσπισης κοινοτικού συστήματος ελέγχου για την εξασφάλιση της τήρησης των κανόνων της κοινής αλιευτικής πολιτικής (ΕΕ L 112 της 30.4.2011, σ. 1).